Derecho di asilo

Derecho di asilo ta e derecho internacional bou di cua un persona persigui por disfruta di proteccion den un pais cu no ta esun unda e persecucion ta tuma luga. Derecho di asilo ta cay bou di derechonan humano.

E derecho aki a wordo reconoci pa e antiguo Egipcio, Griego y Hebreonan, for di ken el a wordo adopta den tradicion occidental. René Descartes a huy bay Hulanda, Voltaire a bay Inglatera y Thomas Hobbes a bay Francia, pasobra cada estado tabata ofrece proteccion na stranheronan persigui. 

Derecho di asilo contemporaneo ta funda riba e Declaracion Universal di Derechonan Humano, un documento internacional cu no ta obligatorioHenry J Steiner & Philip Alston, International Human Rights den Context: Law, Politics, Morals, (2° edicion), Oxford University Press, Oxford, 2000, mientras e derechonan di e persona cu ta haña asilo y e responsabilidadnan di e pais cu ta otorga asilo ta stipula den e tratado multilateral di Nacionnan Uni, conoci como Convencion di Refugiado 1951 of Convencion di Ginebra di 28 di juli 1951 (oficialmente Convencion relaciona cu e Status di Refugiado). Den practica tin diferente pais cu ta uza diferente status legal y definicion legal pa derechonan di asilo y refugiado. 

Comunmente tin confusion tocante e diferencia entre un individuo cu ta solicita pa asilo y un refugiado. Estrictamente papia, cualke stranhero cu a entrega un peticion di asilo por wordo yama un solicitante di asilo, y solamente esnan cu ta cumpli cu e criterionan aplicabel di artíkulo 1A di e Convencion di Refugiado 1951 (persecucion pa motibo di opinion politico, rasa of miembrecia di un grupo social) por wordo considera como refugiado. Asilo ta wordo mira generalmente como un forma temporal di refugiado.Adelman, Howard. "Refuge or asylum-a philosophical perspective." J. Refugee Stud. 1 (1988): 7. 

Ora peticionnan di asilo wordo rechasa, e principio di no-devolucion (non-refoulement) generalmente ta aplica, cu ta prohibi manda solicitantenan di asilo bek na un pais den cua nan lo tin “miedo bon fundá” di persecucion.Gibney, Mark. "A" well-founded fear" of persecution." Hum. Rts. Q. 10 (1988): 109. Na momento cu e derecho di asilo caduca, manera ora e condicion den e pais di orígen a cambia cu no tin peliger di persecucion mas, por sigui expulsion boluntario segun non-refoulementVang, Jerry. "Limitations of the Customary International Principle of Non-Refoulement on Non-Party States: Thailand Repatriates the Remaining Hmong-Lao Regardless of International Norms." Wis. Int'l LJ 32 (2014): 355. of den algun caso deportacion inmediato.Zetter, Roger, et al. "An assessment of the impact of asylum policies in Europe, 1990-2000." Home Office Online Report 17.03 (2003).

 Caribe Hulandes 
Asilo ta forma parti di politica di migracion y ta un asunto di e paisnan individual di Reino Hulandes: Aruba, Corsou y Sint Maarten.Asuntonan di asilo y deportacion ta keda responsabilidad di Aruba, BonDiaAruba (12 di juli 2025) Cada pais ta carga e mesun responsabilidad, mientras Hulanda ta carga esaki pa su teritorio, incluso e islanan den Caribe: Boneiro, Saba y Sint Eustatius. Fuera di asilo, e politica di migracion ta inclui admision, recepcion, deportacion y implementacion di derechonan humano. 

Na 2018 e crisis politico, economico y humanitario na Venezuela a pone miles di Venezolano busca refugio na e islanan bisiña, en particular Aruba y Corsou. Cu esaki e islanan a wordo confronta cu retonan pa mehora y profesionalisa e sistema di imigracion y pa alinea proceduranan di asilo y proteccion cu tratadonan internacional.

Category:Sociedad